[{"text_idx": "#000013", "text": "Yr asgellwr Tomi Lewis sydd yn dod no\u0302l i\u2019r Scarlets tymor nesaf ar o\u0302l arwyddo cytundeb i adael Jersey Reds."}, {"text_idx": "#000014", "text": "Mae Lewis wedi creu argraff dda i\u2019r ti\u0302m ar frig y bencampwriaeth, gan sgori 11 cais yn y gynghrair dros y tymor, gan gynnwys ymdrechion unigol arbennig."}, {"text_idx": "#000015", "text": "Wedi\u2019i gapio i Gymru saith bob ochr a D20, bydd y chwaraewr 24 oed yn dychwelyd i Barc y Scarlets ar o\u0302l treulio tymor gyda\u2019r Reds."}, {"text_idx": "#000016", "text": "Wedi gwella o anaf hirdymor i\u2019w ben-glin, fe adawodd Lewis y Scarlets ar ddiwedd tymor 2021-22 gyda dau ymddangosiad i\u2019w enw."}, {"text_idx": "#000017", "text": "Ar o\u0302l perfformiadau da yn Jersey, mae ei geisiau i\u2019r clwb wedi helpu\u2019r ynyswyr i gyrraedd y rowndiau terfynol o\u2019r gynghrair."}, {"text_idx": "#000018", "text": "\u201cRwy\u2019n edrych ymlaen at ddod no\u0302l i\u2019r Scarlets a herio am le yn yr ochr tymor nesaf,\u201d dywedodd yr asgellwr."}, {"text_idx": "#000019", "text": "\u201cMae wedi bod yn wych i wylio\u2019r bois yn cyrraedd y rownd gynderfynol o\u2019r Cwpan Her ac mae\u2019n gyffroes i weld y steil o chwarae mae\u2019r grw\u0302p wedi mabwysiadu i gyrraedd y lle yna."}, {"text_idx": "#000020", "text": "\u201cDw i wedi cael amser da yn Jersey, dw i wedi chwarae llawer o rygbi a theimlaf fy mod wedi datblygu fel chwaraewr. Hoffwn ddiolch i fy nghyd-chwaraewyr, hyfforddwyr a\u2019r holl staff yn y clwb a gobeithio, fe allwn orffen ar nodyn uchel gan godi\u2019r cwpan am y teitl penwythnos yma.\u201d"}, {"text_idx": "#000021", "text": "Dywedodd prif hyfforddwr y Scarlets Dwayne Peel: \u201cMae gan Tomi talent go iawn, mae\u2019n chwaraewr gyda chyflymder sydd yn anelu at y llinell gais bob tro. Mae wedi bod ar da\u0302n i Jersey tymor yma a bydd wedi dysgu llawer o\u2019i dymor yn y Gynghrair."}, {"text_idx": "#000022", "text": "\u201cBydd Tomi yn ychwanegiad gyffroes i\u2019r grw\u0302p o chwaraewyr sydd gennym yn barod yn y clwb.\u201d"}]